ครม.ไฟเขียวใช้มอเตอร์เวย์ฟรี ช่วงสงกรานต์ 9-16 เม.ย. แก้ปัญหารถติด บรรเทาค่าใช้จ่ายปชช.
ครม.ไฟเขียว ใช้มอเตอร์เวย์ฟรี ช่วงสงกรานต์ 9-16 เม.ย. แก้ปัญหารถติด บรรเทาค่าใช้จ่ายปชช.
ครม.ไฟเขียว ใช้มอเตอร์เวย์ฟรี ช่วงสงกรานต์ 9-16 เม.ย. แก้ปัญหารถติด บรรเทาค่าใช้จ่ายปชช.
24 มี.ค. 2564

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี แถลงภายหลังประชุมคณะรัฐมนตรี (ครม.) ว่า ครม.อนุมัติในหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 และทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน-บางพลี และตอนพระประแดง-บางแค ช่วงพระประแดง-ต่างระดับบางขุนเทียน ตั้งแต่เวลา 00.01 น. ของวันที่ 9 เมษายน 2564 ถึงเวลา 24.00 น. ของวันที่ 16 เมษายน 2564
ทั้งนี้ เพื่อแก้ไขปัญหาการจราจรในช่วงเทศกาลสงกรานต์ปี 2564 ทำให้ประชาชนเดินทางได้สะดวกรวดเร็วยิ่งขึ้น และช่วยแบ่งเบาภาระค่าใช้จ่ายในการเดินทาง ลดภาระค่าครองชีพของประชาชน รวมทั้งเป็นการลดการใช้พลังงานของประเทศ